DEMCO คว้างาน “กฟภ.” ก่อสร้างสถานีไฟฟ้า 3 แห่ง มูลค่ารวม 186 ลบ.
DEMCO คว้างาน “กฟภ.” ก่อสร้างสถานีไฟฟ้า 3 แห่ง มูลค่ารวม 186 ลบ.
8 เม.ย. 2563

บริษัท เด็มโก้ จำกัด (มหาชน) หรือ DEMCO แจ้งว่าเมื่อวันที่ 25 มี.ค.ที่ผ่านมา บริษัทได้ลงนามสัญญางานก่อสร้างสถานีไฟฟ้ากุฉินารายณ์, ก่อสร้างเพิ่มเติมสถานีไฟฟ้านางรอง และสถานีไฟฟ้าครบุรี กับการไฟฟ้าส่วนภูมิภาค (กฟภ.) มูลค่างานรวมรวมภาษีมูลค่าเพิ่ม 186.55 ล้านบาท ระยะเวลาก่อสร้าง 540 วัน
โดยลักษณะงาน เป็นการจัดหาแรงงาน วัสดุ เครื่องมือเครื่องใช้ ตลอดจนอุปกรณ์ต่าง ๆ ในการก่อสร้างสถานีไฟฟ้า ทั้งนี้ สถานีไฟฟ้ากุฉินารายณ์ อยู่ในจังหวัดกาฬสินธุ์ สถานีไฟฟ้านางรอง อยู่ในจังหวัดบุรีรัมย์ และสถานีไฟฟ้าครบุรี อยู่ในจังหวัดนครราชสีมา